Islas del Atlántico Sur

Islas del Atlántico Sur er ett av de fire departementene som utgjør den argentinske provinsen Tierra del Fuego, Antártida e Islas del Atlántico Sur. Departementet består av øygruppene Falklandsøyene, Sør-Georgia og Sør-Sandwichøyene og har et samlet areal på 16 955 km².

Falklandsøyene og Sør-Georgia og Sør-Sandwichøyene er under britisk administrasjon og anses av Argentina som ulovlig okkupert. Argentina okkuperte øyene i 1982, men Storbritannia gjenerobret dem i løpet av den 74 dager lange Falklandskrigen.

Sør-Orknøyene ligger sør for 60 grader sørlig breddegrad, og omfattes dermed av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Både Argentina og Storbritannia, som begge har tiltrådt traktaten, gjør krav på øygruppen. 

Omstridte områder
Artikler i Antarktis-prosjektet
Øyer i Argentina
Argentinas departementer

en:Tierra del Fuego Province, Argentina#Political division